[{"text_idx": "#000001", "text": "La kutimo krei kolektojn estig\u0302is en Esperantujo praktike ekde la Dua Libro de Zamenhof. Sed baldau\u0306 oni ne plu limigis sin al la libroj. Je la iniciato de individuoj, grupoj kaj asocioj, ekaperis \u0423sperantaj glumarkoj, bildkartoj, vizitkartoj, kalendaroj k. m. a. Esperantistoj komencis arigi ilin, kaj ekde 1912 ankau\u0306 pos\u0302tajn stampojn, pos\u0302tmarkojn kaj c\u0302iajn oficialajn filatelaj\u0302ojn, kiuj kunportas ion pri Esperanto. Tiuj specialaj esperantaj\u0302oj, kun s\u0302tata agnosko, aparte atingas multajn neesperantistojn: la filatelistojn.\nEsperantaj\u0302oj tra pli ol cent jaroj registris iniciatojn, helpis diskonigi la lingvon kaj pluvivigis la nomojn de aktivuloj, kiuj dedic\u0302is sin al \u201cla afero\u201d. Tial la esploroj, kiujn faras kolektantoj, povas utili al Histori-amantoj."}]